标题：伤寒总病论
《伤寒总病论》概述
《伤寒总病论》，伤寒著作。六卷。宋·庞安时约撰于1100年。卷一叙述六经分证；卷二谈汗、吐、下、温、灸等治法；卷三论析与伤寒有关的一些杂症；卷四-五列述暑病、寒疫、温病等；卷六载伤寒杂方、妊娠杂方等。其处方用药在《伤寒论》的基础上参考诸家学说并结合人实践，有所补充。旨在注释《伤寒论》，却有不少越仲景藩蓠而独自发挥之处。是一部研究《伤寒论》较早而有相当影响的著作。现存清刻本、日本抄本、丛书本等，1949年后有排印本。
《伤寒总病论》目录
卷第一叙论  阳明证 少阳证 太阴证 少阴证 厥阴证 两感证 三阴三阳传病证
卷第二 可发汗证 不可发汗证 四逆证 和表证 可下证血证附 不可下证 可水不可水证 
可吐不可吐证 可灸不可灸证 可火不可火证 可温证 火邪证
卷第三结胸证 心下痞证 阳毒证 阴毒证 狐惑证 百合证 痉湿喝证 痉证 
湿证 喝证 发汗吐下后杂病证 伤寒劳复证 阴阳易证
卷第四暑病论 暑病表证 《素问》载五种暑病 时行寒疫论 
时行寒疫治法 斑豆疮论 温病发斑治法小儿证附
卷第五天行温病论 辟温疫论 青筋牵证 赤脉攒证 黄肉随证 白气狸证 黑骨温证 温病哕方论 
黄病证 伤寒感异气成温病坏候并疟证 败坏别行方 小儿伤寒证
卷第六 伤寒杂方 妊娠杂方 伤寒暑病通用刺法 伤寒死生候 热病死生候 温病死生候 
天行差后禁忌 解仲景脉说 解华佗内外实说 辨论 上苏子瞻端明辨伤寒论书

《伤寒总病论》节选
太阳证尺寸俱浮者，太阳受病也。当一二日发，以其脉上连风府，故头项痛而腰脊强。（此是太阳膀胱经，属水，《病源》云∶小肠者，非也。）太阳病，发热，汗出，恶风，其脉缓者，名为中风。太阳病，或已发热，未发热，必恶寒，体痛，脉阴阳俱紧者，名为伤寒。伤寒一日，太阳受之，脉若静者，为不传；颇欲吐，若烦躁，脉数急者，为传也。伤寒二三日，阳明少阳证不见者，为不传也。病发热而恶寒，邪发于阳也；不热而恶寒者，邪发于阴也。发于阳者，七日愈；发于阴者，六日愈，阳数七，阴数六故也。（发于阳者，随证用汗药攻其外；发于阴者，用四逆辈温其内。）太阳病，头痛至七日以上自愈者，其经竟故也。若欲作再经者，针足阳明，使经不传。（补足阳明土，三里穴也。）风者，解表而不了了者，十二日愈。（《方言》曰∶南楚疾愈或谓之瘥，或谓之了。）太阳病，初服桂枝汤，反烦不解，先刺风池、风府，却与桂枝汤则愈。太阳病，自汗，四肢难以屈伸，若小便难者，可与阳旦汤内加附子一枚，炮，去皮尖，八破，同煎服之。（阳旦即桂枝汤异名。）若小便数者，慎不可行此汤，宜用芍药甘草汤。若误行桂枝附子汤攻表，则咽干、烦躁、厥逆、呕吐者，作甘草干姜汤与之，以复阳气；若厥愈足温，更与芍药甘草汤，其脚即伸；若胃气不和，谵语者，少与调胃承气汤，微溏则谵语止。\x芍药甘草汤\x 主脉浮而自汗，小便数，寸口脉浮大。浮为风，大为虚，风则生微热，虚则两胫挛。小便数，仍汗出，为津液少，不可误用桂枝汤，宜补虚退热，通治误服汤后病证仍存者。（按古之三两，准今之一两。古之三升，今之一升。若以古方裁剪，以合今升秤，则铢两升合之分毫难以从俗。莫若以古今升秤均等，而减半为一剂，稍增其枚粒，乃便于俗尔。且仲景方云，一剂尽，病证犹在者，更作减半之剂，此古方一剂又加其半，庶可防病未尽而服之也。有不禁大汤剂者，再减半亦得。《肘后》所谓或以一分为两，或以二铢为两，以盏当升可也。贫家难办，或临时抄撮皆可。粗末每抄五钱，水二平盏，煎八分服之。有姜枣者，每服入姜三片，枣三枚，一日三服，未中病可六七服也。有不可作煮散者，是病势大，宜根据古方行之。凡汤一剂，有附子一枚，增半之剂，合用附子一枚半。古方不析枚者，是枚力要完也。半两以上大附子，可当一枚半；四钱以上者，可用一枚为准。枚伤多不妨，仲景云强人可加附子成一枚是也。）芍药甘草（各一两半）细锉，水一升半，煎七合半，去滓，温温分再服。\x甘草干姜汤\x甘草（二两）干姜（一两）煎如前方。\x调胃承气汤\x大黄（一两） 甘草（半两）芒硝（一大合）细锉，水一升，煎上二味至五合，去滓，下芒硝烊化，暖服一盏，微溏为度。如难利者，再与一剂。太阳病汗证，反下之，遂利不止，脉促，表未解也；喘而汗出者，\x葛根黄芩汤\x主之。黄芩（三钱） 黄连（三两） 甘草（半两） 干葛（二两）细锉，水一升半，煎七合半，去滓，温饮一盏，日三服。卷第一阳明证尺寸俱长者，阳明受病也。当二三日发，以其脉夹鼻，络于目，故身热，目痛鼻干，不得卧。（此证恶寒可发汗，若恶寒罢，反自汗恶热者，为胃家实，属正阳明，宜调胃承气汤，方在太阳证下。）庞曰∶有三阳阳明者，其太阳阳明，本太阳病，若发汗，若下，若利小便，此亡津液，胃中干燥，因转属阳明也；少阳阳明者，本传到少阳，因发汗，利小便已，胃中燥，大便难也；正阳阳明者，病患本风盛气实，津液消铄，或始恶寒，汗出多，寒罢而反发热，或始得病便发热狂言也。凡阳明证俱宜下，唯中寒恶寒为病在经，与太阳合病属表，可发其汗。二阳合病，脉必浮大而长，外证必头痛腰疼，肌热目疼鼻干也。浮大者，太阳受病也；长者，阳明也。头腰太阳也，肌目鼻阳明也。二阳并病，太阳证罢，但发潮热，手足汗出，大便难而谵语者，大承气汤下之则愈。（方在可下证中。）二阳并病，太阳初得时，发其汗，汗先出复不彻，因转属阳明，自微汗不恶寒。若太阳证不罢，不可下，下之为逆，如此者可小发其汗。设面色正赤者，阳气怫郁在表，当解之蒸之。若汗出不彻，当短息，不足言，阳气怫郁不得越，当汗出而不汗，其人短气但坐，以汗出不彻故也，宜麻黄汤更发其汗即愈。何以知其汗不彻，其脉涩故知也。（方在可汗证中。古本字多差误，以从来所见病患证候中，符合如此，故改正。）阳明病，能食为中风，不能食为中寒。阳明病中寒，脉浮无汗，其人必喘，发汗则愈，宜麻黄汤。（方在可汗证中。）阳明病，脉迟，汗出多，微恶寒者，表未解，发汗则愈，宜桂枝汤。（方在可汗证中。）若不恶寒，为外欲解，手足然汗出者，大便已硬，宜大承气汤。（方在可下证中。）阳明病有不可攻者，谓阳明病，心下硬满者，不可攻，攻之利不止者死，利止者愈。阳明病，或发汗，或自汗，大便虽硬，小便少者，未可攻，津液恐还入胃，必先硬后溏也。小便自如，乃可攻之。阳明中风，口苦咽干，腹满微喘，发热恶寒，其脉浮紧。若下之，则腹满小便难也。（此证必无汗，与后证相似，且恶寒无汗为异，以咽干腹满，亦不宜正与汗药，别与消详也。）阳明病，脉浮而紧，咽干口苦，腹满而喘，发热汗出，不恶寒而反恶热，身重。若发汗则烦躁愦愦，反谵语；若加温针，必怵惕烦躁不得眠；若下则胃中空虚，客气动膈，心中懊，苔生舌上者，\x栀子香豉汤\x主之。肥栀子（十枚） 香豉（二合）水二升，煮栀子减半，下豉再煮八合，去滓，温服一盏。得快吐者，止后服。脉浮紧，必无汗，而反有汗，咽燥，腹满，恶热，法当下之；而又脉浮紧，不当下，此恐变风温，宜细详。阳明病，口鼻燥，但漱水而不欲咽者，必衄。卷第一少阳证尺寸俱弦者，少阳受病也。当二三日发，以其脉上循胁，络于耳，故胸胁痛而耳聋。（足少阳胆属木，弦者，细长如琴弦状。仲景云∶脉浮而紧曰弦。非谓此弦脉也，凡伤寒脉浮紧相载，皆属弦之类也。有属太阳，有属阳明者。少阳正得弦脉，体是小弦长大脉也，多宜和表，鲜有汗证。）少阳之证，口苦，咽干，目眩也。此三阳经皆病，未入于脏，可汗而解。（仲景少阳证，唯小柴胡乃和表药耳。）弦细，头痛发热，属少阳，宜小柴胡汤。不可发汗，发汗则谵语，此属胃，胃和则愈；不和则烦而躁，宜调胃承气汤。此属少阳、阳明证也。（方在太阳证中。）本太阳病不解，转入少阳者，胁下硬满，干呕不能食，往来寒热，尚未可吐下，脉紧者，小柴胡汤主之。（少加牡蛎。）若已吐下，发汗，温针，谵语，小柴胡汤证罢，此为坏病，知犯何逆，以法治之。（知犯何逆者，犯四种温病，坏候也。）少阳中风，两耳微闻，目赤，胸中满而烦，不可吐下，吐下则惊悸，小柴胡汤主之。（方在和表证中。）三阳合病，脉浮大，上关上，但欲眠睡，合目则汗。（不言弦者，隐于长大也。）三阳合病，面垢谵语，腹满身重，不能转侧，遗尿。发汗则谵语，下之则额上生汗，手足逆冷。若自汗者，宜白虎汤。（方在厥阴证中。）伤寒四五日，或六七日，无大热，其人躁闷，此为阳去入阴也。伤寒三日，三阳为尽，三阴当受邪，其人反能食而不呕，此为三阴不受邪也。（病到阴必吐利。）伤寒三日，少阳脉小者，欲愈也。（小而平匀者也。）卷第一太阴证尺寸俱沉细者，太阴受病也。当四五日发，其经布胃中，络于嗌，故腹满而嗌干，宜大承气汤下之。（方在可下证中。）太阴之为病，腹满而吐，食不下，自利益甚，时腹自痛，若下之，必胸下结硬。自利不渴者，属太阴，其脏有寒故也。（当温之，以四逆辈。）伤寒三日，太阳脉弱，至四日，太阴脉大。（脉大而胸满多痰者，宜吐之；无此证者，宜汗之。）伤寒脉浮缓，（亦大之类。）手足自温者，系在太阴，小便不利者，必发黄；（五苓散加茵陈主之。）若小便自利者，不能发黄，至七八日，虽暴烦下利日十余行，必自止，以脾家实，腐秽当去故也，橘皮汤主之。\x五苓茵陈汤\x以茵陈浓煎，汤调五苓散二钱服之，日三四，黄从小便下，以小便清为度。\x橘皮汤\x橘皮（一两） 生姜（二两）细锉，水一升半，煎七合去滓，分二服，稍热呷，未瘥再作服。本太阳病，医反下之，因尔腹满时痛者，属太阴也，\x桂枝芍药汤\x主之。桂枝（一两半） 芍药（三两） 甘草（一两） 大枣（六枚）生姜（一两半）咀，以水三升，煮取一升半，去滓，每温一盏，日三服。（注云∶小建中汤不用饴糖，故芍药为君，止痛复利邪故也。）卷第一
四库提要记载
《伤寒总病论》·六卷、附《音训》·一卷、《修治药法》·一卷（大学士于敏中家藏本）宋庞安时撰。安时字安常，蕲水人。
（案：袁文《瓮牖闲评》，载苏轼称蜀人庞安常，未详孰是。）安时本士人，习与苏轼、黄庭坚游。第六卷末附与苏轼书一篇，论是编之义甚悉。卷首载轼答安时一帖，犹从手迹钩摹，形模略具。又以黄庭坚后序一篇冠之於前，序末称前序海上人诺为之，故虚其右以待。署元符三年三月作，时轼方谪儋州，至五月始移廉州，七月始渡海至廉，故是年三月犹称海上人也。然轼以是年八月北归，至次年七月，即卒於常州。前序竟未及作，故即移后序为弁也。序中铲去庭坚名，帖中亦铲去轼名。考卷末附载《音训》一卷，《修治药法》一卷，题政和癸巳门人董炳编字，知正当禁绝苏、黄文字之日，讳而阙之。此本犹从宋本钞出，故仍其旧耳。《宋史·艺文志》但载安时《难经解》，前后两见，而不载此书。《文献通考》载庞氏家藏《秘宝方》五卷，引陈振孙之言，谓安时以医名世者惟伤寒而已。此书南城吴炎《晦叔录》以见遗，似乎别为一书，而下列庭坚之序与此本同。疑当时已无刻本，故传写互异欤。又载张耒一跋云，张仲景《伤寒论》，病方纤悉必具，又为之增损进退之法以预告人。嗟夫仁人之用心哉！自非通神造妙不能为也。安常又窃忧其有病证而无方者，续著为论数卷。淮南人谓安常能与伤寒说话，岂不信哉！此本未载此跋，殆传写偶佚欤。又耒作《明道杂志》，记安时治验，极其推挹。而叶梦得《避暑录话》乃颇不满於安时。盖耒，苏轼客；梦得，蔡京客；其门户异也。然曾敏行《独醒杂志》亦记其治泗州守王公弼中丹石毒甚奇，又记其治公弼之女尤神异。敏行於元祐、绍圣两局均无恩怨，则所记当为公论矣。